সড়ক দুর্ঘটনায় যুক্তরাষ্ট্রে এক বাংলাদেশি নিহত
সড়ক দুর্ঘটনায় যুক্তরাষ্ট্রের পেনসিলভানিয়া অঙ্গরাজ্যে এক বাংলাদেশি নিহত হয়েছেন। স্থানীয় সময় গতকাল শুক্রবার সকাল ১০টার দিকে পেনসিলভানিয়ার ডেলাওয়ার কাউন্টির ক্রামলিনে এ দুর্ঘটনা ঘটে। নিহত প্রবাসীর নাম ফিরোজ আলম ওরফে জাহাঙ্গীর (৫৫)। তিনি নোয়াখালীর কোম্পানীগঞ্জ উপজেলার চরপার্বতী ইউনিয়নের ১ নম্বর ওয়ার্ডের ছালামত উল্যাহ মেম্বার বাড়ির জুলফিকার আলীর ছেলে।

নিহত ফিরোজ আলমের প্রতিবেশী প্রবাসী মেজবাহ উদ্দিন চৌধুরী জানিয়েছেন, গতকাল সকাল ১০টার দিকে একটি টয়োটা কার ফিরোজ আলমের মোটরসাইকেলকে ধাক্কা দেয়। এতে তিনি ঘটনাস্থলেই মারা যান। স্থানীয় পুলিশ ঘটনাস্থলে গিয়ে দুর্ঘটনাকবলিত গাড়ি দুটি জব্দ করে এবং নিহত ফিরোজ আলমের লাশ উদ্ধার করে।

নিহতের চাচাতো ভাই আবদুল করিম বলেন, ফিরোজ দেড় বছর আগে তিনি যুক্তরাষ্ট্রে যান। সেখানে কাজের অনুমতি পাওয়ার পর যাত্রী পরিবহন সেবা উবারে কাজ নেন। ক্রামলিনের আপারডাবিতে বসবাস করতেন তিনি। দেশে তাঁর দুই মেয়ে, এক ছেলে ও স্ত্রী আছেন।

সড়ক দুর্ঘটনায় যুক্তরাষ্ট্রের পেনসিলভানিয়া অঙ্গরাজ্যে এক বাংলাদেশি নিহত হয়েছেন। স্থানীয় সময় গতকাল শুক্রবার সকাল ১০টার দিকে পেনসিলভানিয়ার ডেলাওয়ার কাউন্টির ক্রামলিনে এ দুর্ঘটনা ঘটে। নিহত প্রবাসীর নাম ফিরোজ আলম ওরফে জাহাঙ্গীর (৫৫)। তিনি নোয়াখালীর কোম্পানীগঞ্জ উপজেলার চরপার্বতী ইউনিয়নের ১ নম্বর ওয়ার্ডের ছালামত উল্যাহ মেম্বার বাড়ির জুলফিকার আলীর ছেলে।